
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρίθ. Β16-81 (1) 


Αντικατάσταση εκπροσώπων του Υπ. Προεδρίας Κυβερ- 
νήσεως στη Συντονιστική Ομάδα Πληροφορικής 
(Σ.Ο.Π.) του Υπ. Εμπορίου. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/1985) 
«Κυβέρνηση και Κυβερνητικά Όργανα». 

2. Τις διατάξεις του άρθρου 69 του Ν. 1943/91 (ΦΕΚΑ/ 
50/11.4.91) «Εκσυγχρονισμός της οργάνωσης και λει¬ 
τουργίας της δημόσιας διοίκησης, αναβάθμιση του προ¬ 
σωπικού της και άλλες συναφείς διατάξεις». 


3. Τις διατάξεις του Π.Δ. 397/88 «Οργανισμός του 
Υπουργείου Εμπορίου» (ΦΕΚ 185/Α/88), όπως τροποποι¬ 
ήθηκε με το Π.Δ. 236/90 και το Π.Δ. 228/91 (ΦΕΚ 85/Α/ 
7.6.91). 

4. Την απόφαση Β3-340/26.8.92 των Υπουργών Προε¬ 
δρίας Κυβερνήσεως και Εμπορίου «Περιορισμός Συλλογι¬ 
κών Οργάνων του Υπουργείου Εμπορίου». 

5. Την υπ’ αριθμ. Υ1 -1942/9.12.92 απόφαση του Πρω¬ 
θυπουργού και Υπουργού Εμπορίου για ανάθεση αρμοδιο¬ 
τήτων στον Υφυπουργό Εμπορίου. 

6. Το υπ' αριθμ. ΥΑΠ/Φ. 11.2/8456 έγγραφο του 
Υπουργείου Προεδρίας Κυβερνήσεως, σχετικά με την 
υπόδειξη των μελών των Σ.Ο.Π.. 

7. Την υπ’ αριθμ. Β16/70/103-93 απόφασή μας, απο¬ 
φασίζουμε: 

Αντικαθιστούμε τον εκπρόσωπο του Υπ. Προεδρίας Κυ¬ 
βερνήσεως στη Συντονιστική Ομάδα Πληροφορικής 
(Σ.Ο.Π.) του Υπ. Εμπορίου Κ. Οικονομόπουλο και τονανα¬ 
πληρωτή αυτού Φ. Κακλαμάνη με τον Τ. θεοδώρου, Ει¬ 
δικό Επιστήμονα του Υπουργείου Προεδρίας ως μέλος, με 
αναπληρωτή τον Μ. Κουστομητόπουλο επίσης Ειδικό Επι¬ 
στήμονα του αυτού Υπουργείου. 

Κατά τα λοιπά ισχύει η υπ’ αριθμ. Β16/70/10.3.93 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 1993 

Ο ΥΦΥΠΟΥΡΓΟΣ 

ΜΙΧ. ΛΙΑΠΗΣ 
—-♦- 

Αριθ. 913 (2) 

Σύσταση Νομικού Προσώπου με την επωνυμία «Αθλητικός 
Οργανισμός Δήμου Γρεβενών». 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. Π.Δ. 
323/89 (ΦΕΚ ΑΊ46). 

2. Την αριθ. 512/92 απόφαση του Δημοτικού Συμβου¬ 
λίου Γ ρεβενών για σύσταση Νομικού Πρσώπου, αποφασί¬ 
ζουμε: 

1. Συνιστούμε στο Δήμο Γρεβενών ίδιο Νομικό Πρό¬ 
σωπο με την επωνυμία «Αθλητικός Οργανισμός Δήμου 
Γ ρεβενών». 

Τ ο συνιστώμενο με την απόφαση αυτή Νομικό Πρόσωπο 
διοικείται από δμελές Διοικητικό Συμβούλιο αποτελού- 
μενο από: 

α. Τον εκάστοτε Δήμαρχο ως Πρόεδρο του Νομικού 
Προσώπου. 

β. Από δύο Δημοτικούς Συμβούλους, που θα ορίζονται 
από το Δημοτικό Συμβούλιο. . 

γ. Από δύο πολίτες που έχουν σχέση με τον αθλητισμό, 
οι οποίοι θα εκλέγονται από το Δημοτικό Συμβούλιο. 

2. Η θητεία των μελών του Διοικητικού Συμβουλίου ακο¬ 
λουθεί την θητεία της Δημοτικής αρχής. Αν κατά τη διάρ¬ 
κεια της θητείας του Δ.Σ. εκκενωθεί θέση αυτού για 
οποιονδήποτε λόγο, αυτή συμπληρώνεται με απόφαση 
του Δ.Σ. Το αξίωμα του μέλους του Δ.Σ. είναι τιμητικό και 
άμισθο. 

3. Το Διοικητικό Συμβούλιο του Νομικού Προσώπου 
εκλέγει τον αντιπρόεδρο και το Γραμματέα. 

4. Σκοπός του Νομικού Προσώπου είναι: 

1. α) Η φροντίδα για τη λειτουργία αθλητικών χώρων και 
Γυμναστηρίων, χώρων αθλοπαιδιών και γυμναστικής, έτσι 
που να καλύπτονται οι αυξημένες ανάγκες για άθληση των 
δημοτών και ιδιαίτερα των νέων. 

β) Η καλλιέργεια φίλαθλου συναγωνιστικού πνεύματος, 
μακριά από φανατισμό, ανταγωνισμούς και κερδοσκοπι¬ 
κούς στόχους, καθώς και η προαγωγή της κοινωνικότητας 
των δημοτών. 

γ) Η συνεργασία με όλους τους φορείς και παράγοντες 
(Κρατικούς Αθλητικούς συλλόγους, Ενώσεις κ.λπ.). 

δ) Η δημιουργία επιτροπών γενικά για την αξιοποίηση 
κάθε δυνατότητας που θα συμβάλλει στην πραγμάτωση 
των παραπάνω σκοπών. 

Οι πιο πάνω σκοποί κατατάσσονται σε βασικούς τομείς 
που θα συντελέσουν στην καλύτερη πραγμάτωσή τους και 
οι οποίοι είναι: 

Α. Διοικητικός και Διαχειριστικός Τομέας. 

Ο Τομέας αυτός θα έχει την ευθύνη για την εξηπηρέ- 
τηση της διοικητικής και οικονομικής λειτουργίας του 
Αθλητικού Οργανισμού. 

Β. Τομές δημιουργίας αθλητικών κέντρων, Γυμναστη¬ 
ρίων και γενικά αθλητικών χώρων. 

Ο,Τομέας αυτός θα έχει την ευθύνη για την δημιουργία 
των πάσης φύσεως αθλητικών χώρων και εγκαταστάσεων, 
εργομετρικών και αθλητικών μονάδων. 

Γ. Τομέας λειτουργίας αθλητικών κέντρων, γυμναστη¬ 
ρίων και γενικά αθλητικών χώρων. 

Ο τομέας αυτός θα έχει την ευθύνη για την οργάνωση 
και σωστή λειτουργία των πάσης φύσεως αθλητικών χώ¬ 
ρων και εγκαταστάσεων έτσι ώστε να καλύπτονται οι αυ¬ 
ξημένες ανάγκες για άθληση των δημοτών. 

Δ. Τομέας διοργάνωσης αθλητικών εκδηλώσεων - συ¬ 
ναντήσεων. 

Ο τομέας αύτός θα φροντίζει να διοργανώνει σε συνερ¬ 
γασία μέ φορείς κρατικούς, αθλητικούς, ενώσεις κ.λπ. 
ποικίλου περιεχομένου αθλητικές εκδηλώσεις και συνα¬ 
ντήσεις σε επίπεδο εθνικό και διεθνές. 

Ε. Τομέας Δημοσίων Σχέσεων. 

Ο τομέας αυτός θα είναι υπεύθυνος να αναπτύξει την 
συνεργασία με όλους του φορείς και παράγοντες, να πα- 
ρέμβει ατά αθλητικά ζητήματα βοηθώντας την ενεργοποί¬ 
ηση περισσοτέρων αθλητών, γυμναστών και συμπολιτών 
στα αθλητικά ζητήματα. Να συνεργάζεται με διάφορες 
επιτροπές που θα δημιουργεί κατά τομείς. Να βοηθήσει 
στην δημιουργία φίλαθλου συναγωνιστικού πνεύματος μα¬ 
κριά από φανατισμούς και ανταγωνισμούς. Να ενημερώνει 
του συμπολίτες μας με διαλέξεις, συζητήσεις, περιβολές 
κ.λπ. για τα-ζητήματα του αθλητισμού, να καλλιεργήσει 
την αθλητική ιδέα την ευγενική άμιλλα και τα ιδανικά της 
Ειρήνης μέσω του αθλητισμού. 

5. Πόροι του Νομικού Προσώπου είναι: 

α) Ετήσια επιχορήγηση του Δήμου Γρεβενών. 

β) Οι τυχόν επιχορηγήσεις από το Κράτος. 


γ) Κάθε είδους εισφορές, δωρεές, κληρονομιές, κληρο¬ 
δοσίες, συνδρομές πολιτών, οργανισμών, σωματείων 
κ.λπ.. 

δ) Οι εισπράξεις από το αντίτιμο των πραγμάτων ή των 
υπηρεσιών που προσφέρει το Ν.Π. 
ε) Οι πρόσοδοι από τη δική του περιουσία, 
στ) Κάθε άλλη νόμιμη πρόσοδος. 

6. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο και όταν αυτός απου¬ 
σιάζει ή κωλύεται από τον Αντιπρόεδρο. 

Ακροτελεύτια διάταξη 
Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Νομικού Προσώ¬ 
που με την επωνυμία «Αθλητικός Οργανισμός Δήμου Γρε- 
βενών», το ύψος της οποίας δεν μπορεί να προσδιορι- 
σθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 12 Μαρτίου 1993 
Ο Νομάρχης 

ΕΥΑΓΓΕΛΟΣ ΖΑΠΡΙΑΝΟΣ 
-♦- 

Αριθ. ΕΣ/237 , (3) 

Σύσταση Κοινοτικής Επιχείρησης με την επωνυμία «Κοι¬ 
νοτική Επιχείρηση Καθαριότητας και φωτισμού Κάτω 
Κορακιάνας, Ν. Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις των άρθρων 260, 267, 270 και 274 του 
Δ.Κ.Κ. (Π.Δ. 323/89) και του Π.Δ. 292/92. 

2. Την απόφαση του Υπουργού Εσωτερικών με αριθμό 
25027/9.4.1984, που δημοσιεύτηκε στο αριθμ. 244/ 
19.4.1984 (ΦΕΚτ.Β ). 

3. Την απόφαση του Κοινοτικού Συμβουλίου Κάτω Κο¬ 
ρακιάνας με αριθμό 166/1992, αποφασίζουμε: 

1. Συνιστάται στην Κοινότητα Κάτω Κορακιάνας του Νο¬ 
μού Κέρκυρας, Κοινοτική Επιχείρηση με την επωνυμία 
«Κοινοτική Επιχείρηση Καθαριότητας και φωτισμού Κάτω 
Κορακιάνας» ως ίδιο Νομικό Πρόσωπο Ιδιωτικού Δικαίου, 
το οποίο διέπεται από τις διατάξεις των άρθρων 260 έως 
267 και 270, 274 και 287 του Δημοτικού και Κοινοτικού 
Κώδικα (Π.Δ. 323/89). 

Η επιχείρηση μπορεί να χρησιμοποιεί ως τίτλο τα αρχικά 
κεφαλαία γράμματα της επωνυμίας ή συνδυασμό αυ¬ 
τών. 

2. Σκοπός της Επιχείρησης είναι: 

α. Η ίδρυση και λειτουργία Τμήματος Καθαριότητας το 
οποίο θα οργανώσει το μηχανισμό της υπηρεσίας καθα¬ 
ριότητας και θα διεκπεραιώνει το καθημερινό έργο της κα¬ 
θαριότητας ώστε να είναι η Κοινότητα καθαρή. 

β. Η ίδρυση και λειτουργία Τμήματος φωτισμού το οποίο 
θα οργανώσει την ηλεκτροφώτηση δρόμων και των πλα¬ 
τειών της Κοινότητας και κάθε γενικά Κοινοτικού χώρου. 

γ. Η συνεργασία με κρατικούς φορείς και με φορείς ή 
επιχειρήσεις της Τοπικής Αυτοδιοίκησης για την πληρέ¬ 
στερη, από κοινού, όπου χρειάζεται και πιο αποτελεσμα¬ 
τική λετουργία της επιχείρησης και τη βελτίωση των υπη¬ 
ρεσιών που παρέχονται στους δημότες της Κάτω Κορα¬ 
κιάνας και στους διαμένοντες στην Κάτω Κορακιάνα. 

δ. Η άσκηση δραστηριότητος συγκομμιδής απορριμμά¬ 
των από άλλους ΟΤΑ και ιδιώτες. 

ε. Η άσκηση κάθε δραστηριότητος που θα αναθέσει 
στην Επιχείρηση το Κοιντικδ Συμβούλιο. 

3. Η Επιχείρηση διοικείται από επταμελές -Τ'- Διοικη- 

τικό Συμβούλιο, τα μέλη του οποίου ορίζονται, μαζί με 
τους αναπληρωτές τους, από το Κοινοτικό Συμβούλιο. 

Από τα μέλη του Διοικητικού Συμβουλίου δύο -2- είναι 
αιρετοί εκπρόσωποι της Κοινότητας, ένας είναι εκπρόσω¬ 
πος Κοινωνικού φορέα της Κοινότητας και τα υπόλοιπα 
μέλη είναι δημότες ή κάτοικοι της Κοινότητας που έχουν 
πείρα ή γνώσεις σχετικές με το αντικείμενο της Επιχείρη¬ 
σης. Σε περίπτωση που η Επιχείρηση απασχολεί περισσό¬ 
τερους από είκοσι -20- εργαζόμενους ένα από τα επτά 
μέλη του Δ.Σ. είναι εκπρόσωπος των εργαζομένων στην 
Επιχείρηση. 

4. Η διάρκεια της Επιχείρησης είναι εκατό -100- χρόνια 
από τη δημοσίευση της απόφασης αυτής στην Εφημερίδα 
της Κυβέρνησης. 

5. Έδρα της Επιχείρησης είναι η Κάτω Κορακιάνα. 

6. Η Κοινότητα διαθέτει στην επιχείρηση χρηματικό 
ποσό 10.000.000 δρχ. και μηχανολογικό εξοπλισμό η αξία 
του οποίου εκτιμάται σε 36.500.000 δρχ., η δε μεταβί¬ 
βαση στην Επιχείρηση θα γίνει εντός 2 μηνών από τη δη¬ 
μοσίευση της παρούσης. 

7. Πόροι της Επιχείρησης είναι: 

α. Οι κρατικές επιχορηγήσεις και επιδοτήσεις. 

β. Οι επιχορηγήσεις και επιδοτήσεις από την Κοινό¬ 
τητα. 

γ. Οι κάθε είδους επιχορηγήσεις από την Ευρωπαϊκή 
Κοινότητα. 

δ. Η είσπραξη των ανταποδοτικών τελών καθαριότητας 
και φωτισμού. 

ε. Κάθε άλλη είσπραξη που της αναθέτει η Κοινό¬ 
τητα. 

στ. Κάθε άλλο έσοδο που προέρχεται από συγκομιδή 
απορριμμάτων άλλων ΟΤΑ και ιδιωτιών. . 

ζ. Στην Κοινότητα αποδίδεται 5% τουλάχιστον των εσό¬ 
δων για την κάλυψη λειτουργικών δαπανών της Κοινότη¬ 
τας για την επιβολή των τελών κ.λ.π. 

8. Η επιχείρηση διαλύεται: 

α. Με απόφαση του Κοινοτικού Συμβουλίου, με την 
απόλυτη πλειοψηφία των μελών του και απόφαση του Νο¬ 
μάρχη. 

β. Όταν λήγει χωρίς να παραταθεί η διάρκεια της Επι¬ 
χείρησης και <- 

γ. Σε περίπτωση πτώχευσης της Επιχείρησης, τη διά¬ 
λυση ακολουθεί η εκκαθάριση. Εκτός από την περίπτωση 
της πτώχευσης, η εκκαθάριση γίνεται από εκκαθαριστές 
που ορίζονται από το Κοινοτικό Συμβούλιο. Στην εκκαθά¬ 
ριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις, ρευστοποιείται η περιουσία και πλη¬ 
ρώνονται τα χρέη της Επιχείρησης. Το υπόλοιπο περιέρ¬ 
χεται στην Κοινότητα Κάτω Κορακιάνας. 

9. Η συγκρότηση, η λειτουργία και οι αρμοδιότητες των 
οργάνων, διοίκησης, η λειτουργία, η διαχείριση και επο- 
πτεία της Επιχείρησης, διέπονται από τις σχετικές με την 
δημοτικές και κοινοτικές επιχειρήσεις διατάξεις του 
Δ.Κ.Κ. (Π.Δ. 323/89), την αριθμ. 25027/9.4.1984 από¬ 
φαση του Υπουργού Εσωτερικών (ΦΕΚ 244 τεύχος Β7 
19.4.1984) και τους κανονισμούς του άρθρου 266 του 
Δ.Κ.Κ. 

10. Από τις διατάξεις της απόφασης αυτής, προκαλείται 
δαπάνη σε βάρος του προϋπολογισμού της Κοινότητας, το 
ύψος της οποίας δεν μπορεί να προσδιορισθεί πέραν των 
αναφερομένωΥ στην παράγραφο 7 της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως.- 

Κέρκυρα, 8 Μαρτίου 1993 
Ο Νομάρχης 
ΘΕΟΦΙΛΟΣ ΒΑΣΙΛΕΙΟΥ 


Αριθ. 25754 (4) 

Κατάργηση του Νομικού Προσώπου της Κοινότητας Πελ- 
λήνης Ν. Κορινθίας με την επωνυμία «Σχολική Επι¬ 
τροπή Δημ. Σχολείου Πελλήνης». 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρ. 187 παρ. 6 του Π.Δ. 323/89 
«περί κωδικοποίησης σε ενιαίο κείμενο των ισχυουσών 
διατάξεων του Δ.Κ.Κ.». 

2. Την αρ. Δ4/216/16.4.92 απόφαση του Υπουργείου 
Παιδείας «περί συγχώνευσης του Δημοτικού Σχολείου 
Πελλήνης με αυτά των Κοινοτήτων Δενδρού και Ρεθίου. 

3. Τις διατάξεις του άρθρ. 27 Ν. 2081 /92 « Ελεγχος δα¬ 
πανών κανονιστικών πράξεων». 

4. Την αριθμ. 19/92 απόφαση του Κοινοτικού Συμβου¬ 
λίου Πελλήνης περί κατάργησης του Ν.Π. με την επωνυμία 
«Σχολική Επιτροπή Δημοτικού Σχολείου Πελλήνης» που 
συστήθηκε με την αριθμ. 11882/91 απόφαση Νομάρχη, 
αποφασίζουμε: 

Καταργούμε το Ν.Π. που συστήθηκε στην Κοινότητα 
Πελλήνης Ν. Κορινθίας με την αρ. 11882/91 απόφαση 
Νομάρχη και με την επωνυμία «Σχολική Επιτροπή Δημ. 
Σχολείου Πελλήνης» για το λόγο ότι το Δημοτικό Σχολείο 
της Κοινότητας αυτής συγχωνεύθηκε με το Δημοτικό Σχο¬ 
λείο της Κοινότητας Ρεθίου. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Πελ¬ 
λήνης, το ύψος της οποίας δεν μπορεί να προσδιορι¬ 
στεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 19 Φεβρουάριου 1993 
. Ο Νομάρχης 
ΧΡΗΣΤΟΣ ΛΑΔΙΑΣ 

-—♦- 

Αριθ. 5504 V. ' (5) 

Τροποποίηση απόφασης,σύστασης Δημοτικής Επιχείρη¬ 
σης Τουρισμού - Πολιτισμού Δήμου Λάρισας (ΔΕΤ- 
ΠΟΛ). 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: , 

1. Τις διατάξεις του άρθρου 260 του Π.Δ. 323/1989. 

2. Τις διατάξεις του Π.Δ. 250/1989 «Περί μεταβιβά- 
σεως αρμοδιοτήτων στους Νομάρχες». 

3. Τις διατάξεις του άρθρου 27 του Ν. 2081/1992. 

4. Την αριθ. 26059/31.5.1989 απόφασή του Υπουργού 
Εσωτερικών με την οποία συστήθηκε η Επιχείρηση Τουρι¬ 
σμού - Πολιτισμού Δήμου Λάρισας όπως τροποποιήθηκε 
μεταγενέστερα με αποφάσεις μας. 

5. Την αριθ. 84/1993 απόφαση του Δ.Σ. Λάρισας με την 
οποία αυξάνεται το μετοχικό κεφάλαιο της Επιχείρησης 
κατά 95.000.000 δραχμές, αποφασίζουμε: 

Τροποποιούμε την αριθ. 25971/1992 απόφασή μας με 
την οποία το μετοχικό κεφάλαιο της Επιχείρησης Τουρι¬ 
σμού - Πολιτισμού Δήμου Λάρισας είχε ορισθεί στο ποσό 
των 350.000.000 δραχμών και αυξάνουμε αυτό κατά 
95.000.000 δραχμές από εισφορά του Δήμου. 

Μετά την παραπάνω αύξηση το συνολικό μετοχικό κε¬ 
φάλαιο της Επιχείρησης (ΔΕΤΠΟΛ) ανέρχεται στο ποσό 
των 445.000.000 δραχμών. 

Κατά τα λοιπά ισχύει η 26059/1992 απόφαση του 
Υπουργού Εσωτερικιών όπως τροποποιήθηκε μεταγενέ¬ 
στερα. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Λάρισας 
ύψους 95.000.000 δραχμών για το τρέχον οικονομικό 
έτος. 

Για τη δαπάνη αυτή έχει εγγράφει πίστωση στον προϋ¬ 
πολογισμό του Δήμου Λάρισας ύψους 95.000.000 δραχ¬ 
μών με τα στοιχεία 212.8-01. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 10 Μαρτίου 1993 
Ο Νομάρχης 

ΑΝΔΡΕΑΣ ΕΞΑΔΑΚΤΥΛΟΣ 
-- 

Αριθ. 4421 (6) 

Τροποποίηση απόφασης σύστασης Νομικού Προσώπου 

στο Δήμο Λάρισας με την επωνυμία «41 η Σχολική Επι¬ 
τροπή Δήμου Λάρισας». 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις: 

α) Του άρθρου 187 του Π.Δ. 323/1989 (Δ.Κ.Κ.). 

β) Του άρθρου 5 του 1894/1990 «Για την Ακαδημία 
Αθηνών και άλλες διατάξεις». 

γ) Του άρθρου 2 του Ν. 2081/1992. 

δ) Του Π.Δ. 331/1983 «Μεταβίβαση αρμοδιοτήτων του 
Υπουργού Εσωτερικών στους Νομάρχες». 

2. Την 13998/1991 απόφασή μας που δημοσιεύθηκε 
στο 721/1991 ΦΕΚ Τ.Β' «περί συστάσεως του Νομικού 
Προσώπου «Σχολική Επιτροπή όπως τροποποιήθηκε με 
την όμοια απόφαση 716/1992. 

3. Την 24/1993 απόφαση του Δημοτικού Συμβουλίου 
Λάρισας. 

4. Την 6332/1983 απόφασή μας «παροχή έγκρισης 
υπογραφής στο Δ/ντή Εσωτερικών με «ΕΝΤΟΛΗ ΝΟ¬ 
ΜΑΡΧΗ», αποφασίζουμε: 

Τροποποιούμε την 13998/1991 απόφασή μας «Περί 
συστάσεως του Νομικού Προσώπου «42η Σχολική Επι¬ 
τροπή Δήμου Λάρισας» και ορίζουμε ότι στο εξής το ανω¬ 
τέρω Νομικό Πρόσωπο θα συμπεριλαμβάνει τις Σχολικές 
Μονάδες 26ο Δημοτικό Σχολείου, 29ο Νηπιαγωγείο και 
1 ο 2θέσιο Ειδικό Δημοτικό Σχολείο που θα διοικείται από 
δμελές Δ.Σ. αποτελούμενο από τους: 

1. Τον Δήμαρχο ή Αντιδήμαρχο ή Δημοτικό Σύμβουλο ή 
Δημότη ως Προέδρο που θα ορίζεται από το Δημοτικό 
Συμβούλιο. 

2. Τους εκάστοτε Διευθυντές των παραπάνω Σχολικών 
Μονάδων. 

3. Τον εκπρόσωπο του Συλλόγου Γονέων του 26ου Δη¬ 
μοτικού Σχολείου. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Νομικού Προ¬ 
σώπου «41 Σχολική Επιτροπή Δήμου Λάρισας». 

Κατά τα λοιπά ισχύει η αριθ. 13998/91 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 5 Μαρτίου 1993 
Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 


Αριθ. 1699 (7) 

Τροποποίηση συστατικής πράξης του «Κέντρου Ανοικτής 

Προστασίας Ηλικιωμένων» (ΚΑΠΗ) Δήμου Σητείας Ν. 

Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: . 

1. Τις διατάξεις του άρθρου 187 του Π.Δ. 323/89 
(Δ.Κ.Κ.). 

2. Την αριθμ. 14832/31.12.1984 απόφασή μας με την 
οποία συστήθηκε στο Δήμο Σητείας ίδιο νομικό πρόσωπο 
με το όνομα «Κέντρο Ανοικτής Προστασίας Ηλικιωμένων» 
όπως συμπληρώθηκε με την αριθμ. 7434/11.6.1985 
όμοια απόφασή μας. 

3. Την αριθμ. 74/1993 απόφαση του Δημοτικού Συμ¬ 
βουλίου Σητείας, αποφασίζουμε: 

Τροποποιούμε την αριθμ. 14832/31.12.84 απόφασή 
μας όπως συμπληρώθηκε με την αριθμ. 7434/11.6.1985 
όμοια, με την οποία συστήθηκε στο Δήμο Σητείας ίδιο Νο¬ 
μικό Πρόσωπο με το όνομα, Κέντρο Ανοικτής Προστασίας 
Ηλικιωμένων, όπως παρακάτω: 

3) Πόροι του ΚΑΠΗ είναι: 

α) 

βί¬ 
ε) Η ετήσια επιχορήγηση Δήμου Σητείας, καθορίζεται 
στο ποσό των 8.000.000 δρχ. 

4) Διοικείται από Συμβούλιο που έχει 7 μέλη με ισάριθμα 
αναπληρωματικά που το απαρτίζουν: 

α) Ο εκάστοτε Δήμαρχος ή ο Αντιπρόεδρος ή ένας Δη¬ 
μοτικός Σύμβουλος που ορίζεται από το Δημοτικό Συμ¬ 
βούλιο. 

Κατά τα λοιπά ισχύει η αριθμ. 14832/31.12.84 από¬ 
φασή μας. 

1) Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του νομικού προ¬ 
σώπου, «ΚΑΠΗ ΔΗΜΟΥ ΣΗΤΕΙΑΣ», ύψους 8.000.000 
δρχ. περίπου για το τρέχον οικονομικό έτος και 8.000.000 
δρχ. περίπου για καθένα από τα επόμενα οικονομικά έτη. 

2) Η ως άνω δαπάνη θα καλυφθεί από το Δήμο Σητείας. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αγ. Νικόλαος, 5 Μαρτίου 1993 

Ο Νομάρχης 

ΚΩΣΤΗΣ ΧΑΤΖΗΔΑΚΗΣ 

- ♦- 

Αριθ. 1700 (8) 

Τροποποίηση συστατικής πράξης του «ΠΝΕΥΜΑΤΙΚΟΥ 

ΚΕΝΤΡΟΥ ΔΗΜΟΥ ΣΗΤΕΙΑΣ» Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.). 

2. Την αριθμ. 9016/22.7.1986 απόφασή μας περί συ¬ 
στάσεως Ιδιου νομικού προσώπου στο Δήμο Σητείας με το 
όνομα «ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΣΗΤΕΙΑΣ». 

3. Την αριθμ. 73/1993 απόφαση του Δ.Σ. Σητείας, απο¬ 
φασίζουμε: 

Τροποποιούμε την αριθμ. 9016/22.7.1986 απόφασή 
μας με την οποία συστήθηκε στο Δήμο Σητείας ίδιο Νο¬ 
μικό Πρόσωπο με το όνομα «ΠΝΕΥΜΑΤΙΚΟ ΚΕΝΤΡΟ ΔΗ¬ 
ΜΟΥ ΣΗΤΕΙΑΣ» όπως παρακάτω: 

3) Πόροι του Πνευματικού Κέντρου Δήμου Σητείας εί¬ 
ναι: 

α) Ετήσια επιχορήγηση του Δήμου Σητείας δρχ. 
9.000.000. 



2831 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5) Το Νομικό Πρόσωπο διοικείται από 15 μελές Διοικη¬ 
τικό Συμβούλιο που αποτελείται από τους: 

α) Δήμαρχο ή Αντιδήμαρχο ή Δημοτικό Σύμβουλο που. 
ορίζεται από το Δημοτικό Συμβούλιο. 

Κατά τα λοιπά ισχύει η αριθμ. 9016/22.7.86 απόφασή 
μας. 

1) Από τις διατάξεις αυτής της απόφασηςπροκαλείται 
δαπάνη οε βάρος του προϋπολογισμού του Πνευματικού 
Κέντρου του Δήμου Σητείας, ύψους 9.000.000 δρχ. περί¬ 
που για το τρέχον οικονομικό έτος και 9.000.000 δρχ. πε¬ 
ρίπου για καθένα από τα επόμενα οικονομικά έτη. 

2) Η ως άνω δαπάνη θα καλυφθεί από το Δήμο Σητείας. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αγ. Νικόλαος, 5 Μαρτίου 1993 

Ο Νομάρχης 
ΚΩΣΤΗΣ ΧΑΤΖΗΔΑΚΗΣ 

- 4 - 

Αριθ. 2117 (9) 

Ψήφιση ΟΕΥ Κοινότητας Έξω Ποτάμων Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του άρθρου 12 του Ν. 1188/1981 όπως 
αντικαταστάθηκε με αυτές του άρθρου 26 του Ν. 1832/ 
89. 

2. Τις διατάξεις των άρθρων 1-4 του Ν. 1586/86. 

3. Τις διατάξεις των ΠΔ 37α/87 και 22/90. 

4. Τις αριθμ. 53560/6.8.1986, 75643/16.1.1987 και 
4403/20.1.1988 εγκυκλίους του ΥΠ. ΕΣ. 

5. Την αριθμ. 20/92 απόφαση του ΚΣ Έξω Ποτάμων 
αναφορικά με την ψήφιση του Ο.Ε.Υ. της Κοινότητας. 

6. Την αριθμ. 22/92 σύμφωνη γνωμοδότηση του Υπηρ/ 
κού Συμβουλίου του άρθρου 14 παρ. 9 του Ν. 1586/86 
που διατυπώθηκε στο άριθμ. 3/92 πρακτικό του. 

7. Ολόκληρο το σχετικό φάκελο, αποφασίζουμε: 
Εγκρίνουμε τον Ο.Ε.Υ. της Κοινότητας Έξω Ποτάμων 

που ψηφίσθηκε με την αριθμ. 20/92 απόφαση του Κ.Σ. 
και ο οποίος παρουσιάζει την παρακάτω διάρθρωση και 
διαβάθμιση. 

Άρθρο 1 

Συγκρότηση Υπηρεσιών 

Η Υπηρεσία της Κοινότητας συγκροτείται από τη Διοι¬ 
κητική Υπηρεσία. 

Άρθρο 2 

Διάρθρωση - Διαβάθμιση θέσεων 

Οι θέσεις του προσωπικού της Κοινότητας διαρθρώνο¬ 
νται και διαβαθμίζονται ως εξής: 

1. ΜΟΝΙΜΟ ΠΡΟΣΩΠΙΚΟ 

α) Μια (1) θέση Γραμματέα του Κλάδου ΔΕΙ με βαθμό Γ 
-Α. 

' Άρθρο 3 

Προσόντα Διορισμού - Καθήκοντα κ.λ.π. 

Για το διορισμό, τα καθήκοντα, τους περιορισμούς, το 
χρόνο εργασίας στην αστική ςυθύνη, τα δικαιώματα, τις 
μεταβολές υπηρεσιακής κατάστασης το προβάδισμα τις 
ποινές, τη λύση της υπαλληλικής σχέσης, την ιατροφαρ¬ 
μακευτική περίθαλψη, τα έξοδα κηδείας των μονίμων 
υπαλλήλων που προβλέπονται από τον οργανισμό ρυθμί¬ 
ζονται από τις διατάξεις του Ν. 1188/81 και των διαταγμά¬ 
των που εκδίδονται σε εκτέλεση του Νόμου αυτού. 


Άρθρο 4 

Αρμοδιότητες και αντικείμενα της Διοικητικής Υπηρε¬ 
σίας. 

Στην αρμοδιότητα της Διοικ/κής υπηρεσίας ανήκουν 
(ενδεικτική απαρίθμηση). 

ΓΡΑΜΜΑΤΕΑΣ ΚΟΙΝΟΤΗΤΑΣ 
α) Η μέριμνα για την τήρηση του βιβλίου επίπλων και 
σκευών και διαφύλαξη αυτού. 

β) Η μέριμνα για την τήρηση και φύλαξη των προβλεπο- 
μένων από το νόμο βιβλίων της Κοινότητας των φακέλων 
του αρχείου και τη σφραγίδα της Κοινότητας. 

γ) Η παραλαβή, αποσφράγιση, χαρακτηρισμός, πρωτο¬ 
κόλληση, αρχειοθέτηση όλης της αλληλογραφίας της Κοι¬ 
νότητας, πλην της απόρρητης αφού προηγουμένως τεθεί 
υπόψη του Προέδρου χωρίς καθυστέρηση και να γίνουν οι 
δέουσες ενέργειες. 

δ) Η τήρηση των πρακτικών των συνεδριάσεων του κοιν/ 
κού συμ/λίου, η καταχώρησή τους στο βιβλίο πρακτικών 
αυτού η μέριμνα για την υπογραφή του και την έκδοση 
αντιγράφων. 

ε) Η κατάρτιση με τον Πρόεδρο σχεδίου του Προϋπ/ 
σμού της Κοιν/τας και η συνυπογραφή με τον Πρόεδρο 
της Κοιν/τας των βεβαιωτικών καταλόγων, επιβολής βε¬ 
βαίωσης και είσπραξης των εν γένει κοιν/κών εσόδων και 
η διεξαγωγή της εν γένει λογιστικής υπηρεσίας της Κοιν/ 
τας. 

στ) Η υπογραφή όλων των σχεδίων των προς υπογραφή 
εγγράφων και όλων των πιστ/κών και πινάκων που προ¬ 
βλέπουν οι ισχύουσες διατάξεις. 

ζ. Η ενημέρωση του Προέδρου για την πορεία των Οι- 
κον/κών της Κοιν/τας και η προσυπογραφή με τον Πρόε¬ 
δρο των χρηματικών ενταλμάτων της Κοινότητας. 

η. Η επιμέλεια κατάρτιση του προγράμματος τέλεσης 
δημοσίων κοιν/κών εορτών και δεξιώσεων. 

θ. Η φροντίδα για'τή λειτουργία των υπηρεσιών της 
Κοιν/τας ύδρευσης, φωτισμού, άρδευσης, καθαριότητας 
αποχέτευσης ως και πόσης άλλης δημιουργηθεισομένης 
υπηρεσίας στο μέλλον. 

ι. Η τήρηση και φύλαξη των Μητρώων Αρρένων, Δημο¬ 
τολογίων και Ληξιαρχικών βιβλίων. - - 
ια. Η διεξαγωγή κάθε υπηρεσίας που απορρέει από την 
ενάσκηση αρμοδιοτήτων οι οποίες ανατίθενται στην Κοιν- 
/τα από Νόμους, Δ/τα κ.λ.π. 

Άρθρο 5 

Αυτός ο Οργανισμός ισχύει από τη δημοσίευσή του στην 
Εφημερίδα της Κυβέρνησης. 

ΑΚΡΟΤΕΛΕΥΤΙΟ ΑΡΘΡΟ 

1. Από τις διατάξεις αυτής της απόφασης προκαλέίται 
δαπάνη σε βάρος του προϋπ/σμού της Κοινότητας Έξω 
Ποτάμων ύψους 2.700.000 δρχ. περίπου για το τρέχον οι- 
κον/κό έτος και 2.700.000 δρχ. περίπου για καθένα από 
τα επόμενα έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό της Κοινότητας Έξω Ποτάμων ύψους 
2.700.000 δρχ. με τα στοιχεία Κ.Α. 05/111.1 του προϋπ/ 
σμού της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Νικόλαος, 5 Μαρτίου 1993 
Ο Νομάρχης 
ΚΩΣΤΗΣ ΧΑΤΖΗΔΑΚΗΣ 

Αριθ. 734 (10) 

Σύσταση Τ.Ο.Ε.Β. Καλαμαύκας Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1) Τα άρθρα 6, 14, 16 του Ν.Δ. 3881/58 «περί Έργων 
Εγγείων Βελτιώσεων». 

• 2) Τα άρθρα 16, 17, 18 του από 13.9.1959 Β.Δ. «περί 
Οργανισμών Εγγ. Βελτιώσεων». 

3) Το 192/72 Β.Δ. περί καθορισμού αρμοδιοτήτων των 
Υφυπ. Προϊσταμένων των Περιφ. Διοικήσεων και μεταβι¬ 
βάσεων στους Νομάρχες αρμοδιοτήτων του Υπ. Εθνικής 
Οικονομίας Τομέας Γεωργίας. 

4) Το εδάφ. 15 της παράγρ. κα του Π.Δ. 332/83 περί 
μεταβίβασης αρμοδιοτήτων του Υπ. Γεωργίας στους Νο¬ 
μάρχες. 

5) Την γνωμοδότηση του Περιφ. Γνωμ. Συμβουλίου Εγγ. 
Έργων που περιλαμβάνεται στο 6ο θέμα του 4/1992 πρα¬ 
κτικού συνεδρίασης μετά τη σχετική Εισηγητική Έκθεση 
του Τμήματος Εγγ. Βελτιώσεων Λασιθίου. 

6) Το από 2.3.1993 πρακτικό Συνεδρίασης της Γ ενικής 
Συν/σης που ενέκρινε, εψήφισε και υπέγραψε το κατα¬ 
στατικό του Οργανισμού που επισυνάπτεται. 

7) Τη σχετική Εισήγηση του Τμήματος Εγγ. Βελτιώσεων” 
Λασιθίου που αναφέρεται στα στοιχεία και τις διαδικασίες 
που τηρήθηκαν μέχρι την σύγκληση της Ιδρυτικής Γ. Συν/ 
σης καθώς και τις προοπτικές λειτουργίας των Εγγ/κών 
Έργων για ανάπτυξη της περιοχής, αποφασίζουμε: 

Α1: Συνιστούμε Τοπικό Οργανισμό Εγγείων Βελτιώσεων 
με την επωνυμία «Τ.Ο.Ε.Β. Καλαμαύκας» και δικαιοδοσία 
επί των αγροτικών περιοχών της Κοινότητας Καλαμαύκας 
και αντίστοιχων εγκαταστάσεων σε συνολική αρδεύσιμη 
γη 1.260 στρεμμάτων όπως περικλείεται στο κτηματολό¬ 
γιο και διάγραμμα χώρου μέσα στο οποίο κατασκευάζεται 
το Εγγ/κό Έργο Καλαμαύκας Α' φάση. 

2: Ο οργανισμός αποτελεί νομικό πρόσωπο Ιδιωτικού 
Δικαίου οι δε σχέσεις μεταξύ αυτού και και των μελών του 
διέπονται από το καταστατικό που υπογράφηκε από την 
Ιδρυτική του Συν/ση της 23.2.1993. 

Β1: Σκοπός του Οργανισμού είναι η Διοίκηση - Λειτουρ¬ 
γία - Συντήρηση των Έργων που συμβάλλουν στην Έγγειο 
Βελτίωση των αγροκτημάτων των μελών του και περιλαμ¬ 
βάνονται στην ορίοθετημένη ζώνη αξιοποίησης των Έρ¬ 
γων. 

2: Ως έδρα του Οργανισμού ορίζεται η Καλαμαύκα της 
ομώνυμης κοινότητας. 

3: Κορυφαίο Όργανο εποπτείας Δ/νσης αποτελεί η Γε¬ 
νική Συν/ση των «20» αντιπροσώπων από τους οποίους 20 
εκλέγονται στην Τοπ.-Συν/ση Καλαμαύκας και ενεργούν 
κατά νόμο στον Οργανισμό. Η Γ. Συν/ση εκλέγει πενταμε¬ 
λές Διοικ/κό Συμβούλιο που διοικεί σύμφωνα με το κατα¬ 
στατικό. Η θητεία των οργάνων αυτών είναι τετραετής. 

4: Η εύρυθμη λειτουργία του Οργανισμού θα καθορίζε¬ 
ται τόσον με κανονισμό Εσωτερικής Υπηρεσίας και κατα- 
στάσεως προσωπικού όσο και με κανονισμό άρδευσης λει¬ 
τουργίας έργου, που θα προωθηθεί για το σκοπό αυτό σε 
σχέση με τον προγραμματισμό καλλιεργειών. 

Γ: Οι όροι σύστασης και λειτουργίας του παραπάνω Ορ¬ 
γανισμού που αφορούν Δικαιοδοσίες - αρμοδιότητες - 
υποχρεώσεις του Τ.Ο.Ε.Β. με τα μέλη του ή τρίτους και 
αντίστροφα οι Εργασίες των Τοπικών Συν/σεων των Ορ¬ 
γάνων Δ/νσης - Λειτουργίας το Προσωπικό οι σχέσεις με 
Τ.Ο.Ε.Β. οι εκκαθαρίσεις κ.λπ. εγκρίνονται και ισχύουν 
όπως περιγράφονται στα 50 άρθρα του καταστατικού που 
ενέκρινε και υπέγραψε η Ιδρυτική Συν/ση. 

Δ: Η απόφασή μας αυτή ισχύει από την επομένη της 
υπογραφής της. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

V Αγ. Νικόλαος, 12 Μαρτίου 1993 

Ο Νομάρχης 
ΚΩΣΤΗΣ ΧΑΤΖΗΔΑΚΗΣ 

-τ*- 

Αριθ. 735 (11) 

Σύσταση Τ.Ο.Ε.Β. Παπαγιαννάδων Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1) Τα άρθρα 6, 14, 16 του Ν.Δ. 3881/58 «περί Έργων 
Εγγείων Βελτιώσεων». 

2) Τα άρθρα 16, 17, 18 του από 13.9.1959 Β.Δ. «περί 
Οργανισμών Εγγ. Βελτιώσεων». 

3) Το 192/72 Β.Δ. περί καθορισμού αρμοδιοτήτων των 
Υφυπ. Προϊσταμένων των Περιφ. Διοικήσεων και μεταβι¬ 
βάσεων στους Νομάρχες αρμοδιοτήτων του Υπ. Εθνικής 
Οικονομίας Τομέας Γεωργίας. 

4) Το εδάφ. 15 της παράγρ. κα του Π.Δ. 332/83 περί 
μεταβίβασης αρμοδιοτήτων του Υπ. Γ εωργίας στους Νο¬ 
μάρχες. 

5) Τη γνωμοδότηση του Περιφ. Γνωμ. Συμβουλίου Εγγ. 
Έργων που περιλαμβάνεται στο 2ο θέμα του 2/1992 πρα¬ 
κτικού συνεδρίασης μετά τη σχετική Εισηγητική Έκθεση 
του Τμήματος Εγγ. Βελτιώσεων Λασιθίου. 

6) Το από 23.2.1993 πρακτικό Συνεδρίασης της Γενι¬ 
κής Συν/σης που ενέκρινε, εψήφισε και υπέγραψε το κα¬ 
ταστατικό του Οργανισμού που επισυνάπτεται. 

7) Την σχετική Εισήγηση του Τμήματος Εγγ. Βελτιώ¬ 
σεων Λασιθίου που αναφέρεται στα στοιχεία και τις διαδι¬ 
κασίες που τηρήθηκαν μέχρι τη σύγκληση”της Ιδρυτικής Γ. 
Συν/σης καθώς και τις προοπτικές λειτουργίας των Εγγ/ 
κών Έργων για ανάπτυξη της περιοχής, αποφασίζουμε: 

Α1: Συνιστούμε Τοπικό Οργανισμό Εγγείων Βελτιώσεων 
με την επωνυμία «Τ.Ο.Ε.Β. Παπαγιαννάδων» και δικαιοδο¬ 
σία επί των αγροτικών περιοχών της Κοινότητας Παπα- 
γιαννάδων και αντίστοιχων εγκαταστάσεων σε συνολική 
αρδεύσιμη γη 3.550 στρεμ. όπως περικλείεται στο κτημα¬ 
τολόγιο και διάγραμμα χώρου μέσα στον οποίο κατα¬ 
σκευάζεται το Εγγ/κό Έργο Παπαγιαννάδων Α' φάση. 

2: Ο, οργανισμός αποτελεί νομικό πρόσωπο Ιδιωτικού 
Δικαίου οι δε σχέσεις μεταξύ αυτού και και των μελών του 
διέπονται από το καταστατικό που υπογράφηκε από την 
Ιδρυτική του Συν/ση της 23.2.1993. 

Β1: Σκοπός του Οργανισμού είναι η Διοίκηση - Λειτουρ¬ 
γία - Συντήρηση των Έργων που συμβάλλουν στην Έγγειο 
Βελτίωση των αγροκτημάτων των μελών του και περιλαμ¬ 
βάνονται στην ορίοθετημένη ζώνη αξιοποίησης των Έρ¬ 
γων. ' 

2: Ως έδρα του Οργανισμού ορίζεται οι Παπαγιαννάδες 
της ομώνυμης κοινότητας. 

3: Κορυφαίο Όργανο εποπτείας Δ/νσης αποτελεί η Γε¬ 
νική Συν/ση των «28» αντιπροσώπων από τους οποίους 27 
εκλέγονται στην Τοπ. Συν/ση Παπαγιαννάδων και 01 στην 
Τ.Συν/ση Ορ. Χανδρά. Η Γ. Συν/ση εκλέγει πενταμελές 
Διοικ/κό Συμβούλιο που διοικεί σύμφωνα με το καταστα¬ 
τικό. Η θητεία των οργάνων αυτών είναι τετραετής. 

4: Η εύρυθμη λειτουργία του Οργανισμού θα καθορίζε¬ 
ται τόσον με κανονισμό Εσωτερικής Υπηρεσίας και κατα- 
στάσεως προσωπικού όσο και με κανονισμό άρδευσης λει¬ 
τουργίας έργου, που θα προωθηθεί για το σκοπό αυτό κα¬ 
θώς και το πρόγραμμα καλλιεργειών. 

Γ; Οι όροι σύστασης και λειτουργίας του παραπάνω Ορ¬ 
γανισμού που αφορούν Δικαιοδοσίες - αρμοδιότητες - 
υποχρεώσεις του Τ.Ο.Ε.Β. με τα μέλη του ή τρίτους και 

αντίστροφα οι Εργασίες των Τοπικών Συν/σεων των Ορ¬ 
γάνων Δ/νσης - Λειτουργίας το Προσωπικό οι σχέσεις με 
Τ.Ο.Ε.Β. οι εκκαθαρίσεις κ.λπ. εγκρίνονται και ισχύουν 
όπως περιγράφονται στα 50 άρθρα του καταστατικού που 
ενέκρινε και υπέγραψε η Ιδρυτική Συν/ση. 

Δ: Η απόφασή μας αυτή ισχύει από την επομένη της 
υπογραφής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Νικόλαος, 12 Μαρτίου 1993 

Ο Νομάρχης 
ΚΩΣΤΗΣ ΧΑΤΖΗΔΑΚΗΣ 

- ♦- ' 

Αριθ. 736 (12) 

Σύσταση Τ.Ο.Ε.Β. Σχινοκαψάλων Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1) Τα άρθρα 6, 14, 16 του Ν.Δ. 3881/58 «περί Έργων 

Εγγείων Βελτιώσεων». ν 

2) Τα άρθρα 16, 17, 18 του από 13.9.1959 Β.Δ. «περί 
Οργανισμών Εγγ. Βελτιώσεων». 

3) Το 192/72 Β.Δ. περί καθορισμού αρμοδιοτήτων των 
Υφυπ. Προϊσταμένων των Περιφ. Διοικήσεων και μεταβι¬ 
βάσεων στους Νομάρχες αρμοδιοτήτων του Υπ. Εθνικής 
Οικονομίας Τομέας Γεωργίας. 

4) Το εδάφ. 15 της παράγρ. κα του Π.Δ. 332/83 περί 
μεταβίβασης αρμοδιοτήτων του Υπ. Γεωργίας στους Νο¬ 
μάρχες. 

5) Τη γνωμοδότηση του Περιφ. Γνωμ. Συμβουλίου Εγγ. 
Έργων που περιλαμβάνεται στο 1 ο θέμα του 2/1992 πρα¬ 
κτικού συνεδρίασης μετά τη σχετική Εισηγητική Έκθεση 
του Τμήματος Εγγ. Βελτιώσεων Λασιθίου. 

6) Το από 25.2.1993 πρακτικό Συνεδρίασης της Γενι¬ 
κής Συν/σής που ενέκρινε, εψήφισε και υπέγραψε το κα¬ 
ταστατικό του Οργανισμού που επισυνάπτεται. 

7) Την σχετική Εισήγηση του Τμήματος Εγγ. Βελτιώ¬ 
σεων Λασιθίου που αναφέρεται στα στοιχεία και τις διαδι¬ 
κασίες που τηρήθηκαν μέχρι τη σύγκληση της Ιδρυτικής Γ. 
Συν/σης καθώς και τις προοπτικές λειτουργίας των Εγγ/ 
κών Έργων για ανάπτυξη της περιοχής, αποφασίζουμε: 

Α1: Συνιστούμε Τοπικό Οργανισμό Εγγείων Βελτιώσεων 
με την επωνυμία «Τ.Ο.Ε.Β. Σχινοκαψάλων» και δικαιοδο¬ 
σία επί των αγροτικών περιοχών της Κοινότητας Σχίνοκα- 
ψάλων και αντίστοιχων εγκαταστάσεων σε συνολική αρ- 
δεύσιμη γη 2.060 στρεμμάτων όπως περικλείεται στο κτη- 
ματολογικό διάγραμμα χώρου μέσα στον οποίο κατα¬ 
σκευάζεται το Εγγ/κό Έργο Σχινοκαψάλων Α' φάση. 

2: Ο οργανισμός αποτελεί νομικό πρόσωπο Ιδιωτικού 
Δικαίου οι δε σχέσεις μεταξύ αυτού και και των μελών του 
διέπονται από το καταστατικό που υπογράφηκε από την 
Ιδρυτική του Συν/ση της 25.2.1993. 

Β1: Σκοπός του Οργανισμού είναι η Διοίκηση - Λειτουρ¬ 
γία - Συντήρηση των Έργων που συμβάλλουν στην Έγγειο 
Βελτίωση των αγροκτημάτων των μελών του και περιλαμ¬ 
βάνονται στην οριοθετημένη ζώνη αξιοποίησης των Έρ¬ 
γων. 

2: Ως έδρα του Οργανισμού ορίζεται τα «Σχινοκάψαλα» 
της ομώνυμης κοινότητας. 

3: Κορυφαίο Όργανο εποπτείας Δ/σης αποτελεί η Γε¬ 
νική Συν/ση των «21» αντιπροσώπων από τους οποίους 18 
εκλέγονται στην Τοπ. Συν/ση Σχινοκαψάλων και 03 στην 
Τ.Συν/ση Ορεινού. Η Γ. Συν/ση εκλέγει πενταμελές Διοικ- 
/κό Συμβούλιο που διοικεί σύμφωνα με το καταστατικό. Η 
θητεία των οργάνων αυτών είναι τετραετής. 

4: Η εύρυθμη λειτουργία του Οργανισμού θα καθορίζε¬ 


ται τόσον με κανονισμό Εσωτερικής Υπηρεσίας και κατα- 
στάσεως προσωπικού όσο και με κανονισμό άρδευσης λει¬ 
τουργίας έργου, που θα προωθηθεί για το σκοπό αυτό κα¬ 
θώς και το πρόγραμμα καλλιεργειών. 

Γ: Οι όροι σύστασης και λειτουργίας του παραπάνω Ορ¬ 
γανισμού, που αφορούν Δικαιοδοσίες - αρμοδιότητες - 
υποχρεώσεις του Τ.Ο.Ε.Β. με τα μέλη του ή τρίτους και 
αντίστροφα οι Εργασίες των Τοπικών Συν/σεων των Ορ¬ 
γάνων Δ/σης - Λειτουργίας το Προσωπικό οι σχέσεις με 
Τ.Ο.Ε.Β. οι εκκαθαρίσεις κ.λπ. εγκρίνονται και ισχύουν 
όπως περιγράφονται στα 50 άρθρα του καταστατικού που 
ενέκρινε και υπέγραψε η Ιδρυτική Συν/ση. 

Δ: Η απόφασή μας αυτή ισχύει από την επομένη της 
υπογραφής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Νικόλαος, 12 Μαρτίου 1993 

Ο Νομάρχης 
ΚΩΣΤΗΣ ΧΑΤΖΗΔΑΚΗΣ 

- - ♦ - · 

Αριθ. 25182 . (13) 

Ειδικός Κανονισμός του Λιμένα Πύλου αριθμ. 37 περί 
«Αναπροσαρμογής λεμβουχικών δικαιωμάτων». 

Ο ΝΟΜΑΡΧΗΣ ΜΕΣΣΗΝΙΑΣ 

Σύμφωνα με- ' 1 

1. Τις διατάξεις του άρθρου 10 του Ν. 1940 (ΦΕΚ 40Α7 
18.3.1991) «Περί μονάδας Ειδικών Αποστολών Λιμενικού. 
Σώματος (ΜΕΑ/ΛΣ) και άλλες διατάξεις περί αυτού» που 
αντικαθιστά το άρθρο 156 του Ν.Δ. 187/1973 (ΦΕΚ 
261Α73.10.73) περί ΚΔΝΔ. 

2. Τις διατάξεις του Π.Δ. 338/83 (ΦΕΚ 119Α773). 

3. Τον Ειδικό Κανονισμό Λιμένα Πύλου αριθμ. 37 που 
μας υποβλήθηκε με την αριθμ. 3131/4/92/18.9.92 ανα¬ 
φορά της Λιμενικής Αρχής Πύλου με τις διατάξεις του 
οποίου ρυθμίζονται θέματα που αφορούν την εύρυθμη 
λειτουργία του Λιμένός Πύλου. 

4. Το άρθρο 29Α' του Ν. 1558/85 όπως προστέθηκε με 
το άρθρο 27 του Ν. 2081/92 (ΦΕΚ 154Α710.9.92). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: - 

Αρθρο μόνο 

α) Εγκρίνουμε τον πιο κάτω Ειδικό Κανονισμό Λιμένα 
Πύλου με αριθμ. 37 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΠΥΛΟΥ 
ΜΕ ΑΡΙΘΜ. 37 

«Περί αναπροσαρμογής λεμβουχικών δικαιωμάτων Λιμένα 
Πύλου» 

Ο ΛΙΜΕΝΑΡΧΗΣ ΠΥΛΟΥ 

Έχοντας υπόψη: ' 

α) Τις διατάξεις του δια του από 9 Ιουνίου 1948 Β.Δ. 
Κωδικοποιημένου Νόμου 499/4 «περί Πειθαρχικής 
εξουσίας των Προϊσταμένων Λιμενικών Αρχών» (ΦΕΚ 
162Α ) συνδυαζόμενες με τα άρθρα 141-157 του Ν.Δ. 
187/73 με το οποίο.κυρώθηκε ο Κώδικας Δημοσίου Ναυ¬ 
τικού Δικαίου (ΦΕΚ 261 Α'). 

β) Το άρθρο 156 του Ν.Δ. 187/73 (ΦΕΚ 261 Α'/3.10.73) 
«Περί Κ.Δ.Ν.Δ., όπως αυτό αντικαταστάθηκε με άρθρο 10 
του Ν. 1940/91 (ΦΕΚ 40Α /91) «περί μονάδας Ειδικών 
Αποστολών Λιμενικού Σώματος (ΜΕΑ/ΛΣ) και άλλες δια¬ 
τάξεις περί αυτού». 

γ) Τις διατάξεις του ΝΔ 444/70 «περί αρμοδιότητας του 

ΑΣ και σχέσεως προς τις αρμοδιότητες των Σωμάτων 
Ασφαλείας» (ΦΕΚ 39Α ). 

δ) Το άρθρο 29Α του Ν. 1556/65 όπως προστέθηκε με 
το άρθρο 27 του Ν. 2081/92 (ΦΕΚ 154Α710.9.92). 

ε) Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του Κρατικού 
Προϋπολογισμού, διατάσσουμε:, 

Αρθρο 1 
ΟΡΙΑ ΙΣΧΥΟΣ 

Ο παρών Ειδικός Κανονισμός Λιμένα Πύλου ισχύει στη 
χερσαία και θαλάσσια ζώνη, τους λιμένες, τους όρμους, 
καθώς και τη θαλάσσια έκταση της περιοχής δικαιοδοσίας 
της Λιμενικής Αρχής και των υφισταμένων τους Λιμενικών 
Σταθμών και υπαλλήλων Λιμένα, όπως αυτή καθορίζεται 
από τις κείμενες διατάξεις. 

Άρθρο 2 

Τα λεμβουχικά δικαιώματα που αναφέρονται στον 
αριθμό 35 Ειδικό Κανονισμό Λιμένα Πύλου που δημοσιεύ- 
θηκε στο (ΦΕΚ 235Β76.4.1990) και τα οποία ισχύουν σή¬ 
μερα αυξάνονται κατά ποσοστό δέκα τρία τα εκατό (13%) 
και διαμορφώνονται ως ακολούθως: 

ΛΕΜΒΟΥΧΙΚΑ ΔΙΚΑΙΩΜΑΤΑ 

Α. ΝΑΥΛΟΙ Ε/Γ Λαντζών (διπλή διαδρομή). 

1) Μίσθωση λέμβου για εξυπηρέτηση αγκυροβολημέ¬ 
νου πλοίου στον όρμο του Ναυαρίνου δραχμές 1.540. 

2) Μεταφορά πλοηγών (εντός όρμου) δραχμές 1.742. 

3) Μεταφορά πλοηγών (εκτός όρμου) δραχμές 3.479. 

4) Μεταφορά επιβατών και επισκεπτών σε πλοία που 
δεν παραβάλλουν κατά επιβίβαση ή αποβίβαση ατόμου 
δραχμές 123. 

5) Μεταφορά πληρωμάτων σε πλοία που δεν παραβάλ¬ 
λουν κατά επιβίβαση ή αποβίβαση ατόμου δραχμές 95. 

6) Μεταφορές αποσκευών άων των 25 και μέχρι 50 χιλ/ 

μων δραχμές 148. , 

Β' ΝΑΥΛΟΙ Φ/Γ Λαντζών (φορτηγίδων) 

1) Μεταφορές εφοδίων κατά τόννο δραχμές 2.427. 

2) Αναμονή Φ/Γ λάντζας κατά φόρτωση λόγω μη έγκαι¬ 
ρης άφιξης πλοίου ανά ώρα δραχμές 1.348. 

Γ ΠΡΟΣΔΕΣΗ ΚΑΙ ΛΥΣΗ ΑΠΟ ΤΗΝ ΞΗΡΑ ΤΩΝ 
ΠΛΟΙΩΝ ΠΟΥ ΠΑΡΑΒΑΛΛΟΥΝ Η ΠΡΥΜΝΟΔΕΤΟΥΝ 
-1) Μέχρι 100 ΚΟΧ καμμία αμοιβή. 

2) Από 101 έως 500 ΚΟΧ δραχμές 1.603. 

3) Από 501 έως 1.500 ΚΟΧ δραχμές 2.406. 


4) Από 1.501 ΚΟΧ και άνω δραχμές 3.234. 

5) Μίσθωση λέμβου για διευκόλυνση πρυμνοδέτησης 
στο κρηπίδωμα δραχμές 1.069. 

6) Εξυπηρέτηση πρυμνοδετημένου ή πλαγιοδετημένου 
πλοίου στον προβλήτα δραχμές 560. 

7) Για πρυμνοδέτηση ή άπαρση πλοίου στις εγκαταστά¬ 
σεις πετρελαιοειδών της νήσου Σφακτηρίας ο ναύλος θα 
καθορίζεται με ειδική συμφωνία και θα ρυθμίζεται σε πε¬ 
ρίπτωση διαφωνίας από τη Λιμενική Αρχή. 

Άρθρο 3 

Προσαυξήσεις λεμβουχικών δικαιωμάτων 

Οι προσαυξήσεις-των παραπάνω λεμβουχικών δικαιω¬ 
μάτων καθορίζονται με τον αριθμό 16 ΕΚΛΠ (ΦΕΚ 911Β 7 
31.12.1984). 

Άρθρο 4 

Καταργούμενες διατάξεις 

Από την έναρξη της ισχύος του κανονισμού αυτού κα- 
ταργείται ο αριθμ. 35 ΕΚΛΠ (ΦΕΚ 235Β /6.4.1990). 

Άρθρο 5 

Οι παραβάτες του παρόντος Ειδικού Κανονισμού, του 
οποίου η ισχύς αρχίζει από τη δημοσίευσή του στην Εφη¬ 
μερίδα της Κυβερνήσεως και η εκτέλεσή του ανατίθεται 
στα Λιμενικά Όργανα, ανεξάρτητα από τις συντρέχουσες 
ποινικές και αστικές ευθύνες, κατά την ισχύουσα Νομοθε¬ 
σία, υπόκεινται και στις πειθαρχικές ποινές του άρθρου 
157 του ΝΔ187/73 (ΦΕΚ 261Α /3.10.1973) «περί ΚΔΝΔ 
όπως τροποποιήθηκε με το Π.Δ. 207/1985 (ΦΕΚ 760Α7 
85). 

Πύλος, 18 Σεπτεμβρίου 1992 
Ο Λιμενάρχης 

Πλωτάρχης Λ.Σ. ΘΕΟΔΩΡΟΣ ΚΑΚΑΛΗΣ 

β) Ορίζουμε ημερομηνία έναρξης ισχύος αυτού από την 
ημέρα δημοσίευσής του στην Εφημερίδα της Κυβερνή¬ 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 13 Οκτωβρίου 1992 
Ο Νομάρχης 

ΕΛΕΥΘΕΡΙΟΣ ΤΡΙΑΝΤΑΦΥΛΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



